techiaith/cofnodycynulliad_en-cy huggingface dataset:
English: Minister, we're only too aware of the pressures facing our schools, thanks to the crisis in the cost of living at the moment, and a recent survey by NASUWT found that teachers are providing money, food and clothing to help children and families with cost-of-living pressures. It also said that nearly seven in 10 teachers saw that more of their pupils were lacking in energy and in concentration as well. Given that this cost-of-living crisis is known to be impacting both teachers and pupils' welfare, Minister, what further support could be made available to teachers, pupils and families to help them through this difficult and challenging time?
Welsh: Weinidog, rydym yn ymwybodol iawn o'r pwysau sy'n wynebu ein hysgolion yn sgil yr argyfwng costau byw ar hyn o bryd, a chanfu arolwg diweddar gan Gymdeithas Genedlaethol yr Ysgolfeistri ac Undeb yr Athrawesau (NASUWT) fod athrawon yn darparu arian, bwyd a dillad i helpu plant a theuluoedd gyda phwysau costau byw. Dywedodd hefyd fod bron i saith o bob 10 athro wedi gweld bod llai o egni gan fwy o'u disgyblion a llai o allu i ganolbwyntio hefyd. Weinidog, o ystyried ei bod yn hysbys fod yr argyfwng costau byw yn effeithio ar les athrawon a disgyblion, pa gefnogaeth bellach y gellid ei darparu i athrawon, disgyblion a theuluoedd i'w helpu drwy'r cyfnod anodd a heriol hwn?
English: Well, I would welcome any support that the UK Government is prepared to provide in terms of additional funding to the Welsh Government to support public services and support families across Wales. I think the failure to be clear about that is a significant concern for public services right across Wales. We have, as the Member will know, a number of initiatives to support the very real cost-of-living crisis that families right across Wales are facing, such as the pupil development grant, PDG-Access, the free school meals programme that we were discussing yesterday in the Senedd, the school holiday enrichment programme and, indeed, many others. This Government will always do everything we can to support families under pressure in Wales in very, very difficult circumstances, despite the pressures that the Member is aware that the Welsh Government's budget itself faces. What we need is a partner in Westminster prepared to step up to the plate as well.
Welsh: Wel, byddwn yn croesawu unrhyw gymorth y mae Llywodraeth y DU yn barod i'w ddarparu ar ffurf cyllid ychwanegol i Lywodraeth Cymru i gefnogi gwasanaethau cyhoeddus a chefnogi teuluoedd ledled Cymru. Rwy'n credu bod y methiant i fod yn glir am hynny yn bryder sylweddol i wasanaethau cyhoeddus ledled Cymru. Mae gennym ni, fel y bydd yr Aelod yn gwybod, nifer o gynlluniau i gefnogi'r argyfwng costau byw go iawn y mae teuluoedd ledled Cymru yn ei wynebu, megis y grant datblygu disgyblion - mynediad, y rhaglen prydau ysgol am ddim yr oeddem yn ei thrafod yn y Senedd ddoe, y rhaglen gwella gwyliau'r haf, a llawer o bethau eraill yn wir. Bydd y Llywodraeth hon bob amser yn gwneud popeth yn ein gallu i gefnogi teuluoedd dan bwysau yng Nghymru mewn amgylchiadau anodd iawn er gwaethaf y pwysau y mae'r Aelod yn ymwybodol fod cyllideb Llywodraeth Cymru ei hun yn ei wynebu. Yr hyn sydd ei angen arnom yw partner yn San Steffan sy'n barod i gamu i'r adwy hefyd.
English: It is very important that young people in Wales are given an education that enables them to navigate the world in which we live and understand the challenges that young people face, which certainly I didn't face when I was at their age, and that is the underlying purpose and effect of the relationships and sexuality education code and guidance. The Member will be very well aware that there is a public debate fomented by many who are keen to share misinformation in relation to the effect of the code and guidance, and I would have hoped that she might have been able to resist the temptation of lending weight to that misleading set of claims. The code is very clear and, in the way that she said in her question, is very specific about the limitations and restrictions and requirements that apply to the teaching of RSE at different developmental stages. I would invite any Member or indeed any member of the public with an interest in this area to read the code itself, and not to believe some of the claims that are being made about it. It's an area of great sensitivity, and I find it just implausible - . The Member claims that this is already something that she is concerned about. We are two weeks into the introduction of the new curriculum. So, the material that is being talked about by some of the groups that are seeking to misrepresent the position simply is not the product of the Welsh education system, and I hope that she will find a way of distancing herself from those claims.
Welsh: Mae'n bwysig iawn fod pobl ifanc yng Nghymru yn cael addysg sy'n eu galluogi i ymdopi â'r byd lle'r ydym yn byw ac yn deall yr heriau y mae pobl ifanc yn eu hwynebu, heriau nad oeddwn i yn sicr yn eu hwynebu pan oeddwn i eu hoedran hwy, a dyna bwrpas ac effaith sylfaenol y cod a'r canllawiau addysg cydberthynas a rhywioldeb. Bydd yr Aelod yn ymwybodol iawn fod dadl gyhoeddus wedi'i hysgogi gan nifer o bobl sy'n awyddus i rannu camwybodaeth mewn perthynas ag effaith y cod a'r canllawiau, a byddwn wedi gobeithio y gallai fod wedi gallu gwrthsefyll y demtasiwn i gefnogi'r gyfres gamarweiniol honno o honiadau. Mae'r cod yn glir iawn, ac yn y ffordd y dywedodd hi yn ei chwestiwn, mae'n benodol iawn ynglŷn â'r cyfyngiadau a'r gofynion sy'n berthnasol i addysgu addysg cydberthynas a rhywioldeb ar wahanol gamau datblygiadol. Hoffwn wahodd unrhyw Aelod, neu'n wir unrhyw aelod o'r cyhoedd sydd â diddordeb yn y maes, i ddarllen y cod ei hun, ac i beidio â chredu rhai o'r honiadau a wneir yn ei gylch. Mae'n destun sensitifrwydd mawr, ac nid wyf yn credu - . Mae'r Aelod yn honni bod hyn eisoes yn rhywbeth y mae hi'n poeni yn ei gylch. Pythefnos sydd wedi mynd heibio ers cyflwyno'r cwricwlwm newydd. Felly, nid cynnyrch system addysg Cymru yw'r deunydd y mae rhai o'r grwpiau sy'n ceisio camliwio'r sefyllfa yn siarad amdano, ac rwy'n gobeithio y daw o hyd i ffordd o ymwrthod â'r honiadau hynny.
English: Minister, I do not marry myself with those comments; I'm talking as a parent myself of a nearly teenager and from what I've heard up and down Wales. Like many parents up and down Wales, I feel tremendously let down so far from what I'm hearing is being delivered on the ground. What is happening, I fear, is having the opposite effect of was intended, and we all wanted the same thing. In fact, there's an adverse effect, seemingly an already damaging effect, on some children in reality, some seeing what is being taught as a joke because it's gone to extremes, ridiculous, and it has increased some bullying. This is what I'm hearing from children. It's hugely disappointing that the fact-based, appropriate learning that was wanted and needed is not being delivered. Minister, will you commit to reviewing the RSE content that is being taught in Wales and give us an idea of how it's being delivered and what in fact is being delivered as we go through this term? Thank you.
Welsh: Weinidog, nid wyf yn cefnogi'r sylwadau hynny; rwy'n siarad fel rhiant fy hun i un sydd bron yn eu harddegau ac o'r hyn a glywais ar hyd a lled Cymru. Fel llawer o rieni ar hyd a lled Cymru, rwy'n teimlo siom enfawr hyd yma ynghylch yr hyn a glywaf sy'n cael ei gyflwyno ar lawr gwlad. Rwy'n ofni bod yr hyn sy'n digwydd yn cael yr effaith groes i'r hyn a fwriadwyd, ac roeddem i gyd eisiau'r un peth. Mewn gwirionedd, mae yna effaith andwyol. effaith sydd eisoes i'w gweld yn niweidiol, ar rai plant, gyda rhai'n gweld yr hyn sy'n cael ei ddysgu fel jôc oherwydd ei fod wedi mynd i eithafion, yn hurt, ac mae wedi cynyddu rhai achosion o fwlio. Dyma rwy'n ei glywed gan blant. Mae'n hynod siomedig nad yw'r dysgu priodol, seiliedig ar ffeithiau a oedd ei eisiau a'i angen yn cael ei gyflwyno. Weinidog, a wnewch chi ymrwymo i adolygu cynnwys addysg cydberthynas a rhywioldeb sy'n cael ei ddysgu yng Nghymru gan roi syniad i ni sut y'i cyflwynir a'r hyn a gyflwynir mewn gwirionedd wrth inni fynd drwy'r tymor hwn? Diolch.
English: The generic nature of the Member's allegations, the lack of specificity, the broad-brush approach that she's taking to this question are incredibly unhelpful. The curriculum has been taught for a matter of days, actually, in schools, so I would be interested in hearing from her either in the Chamber or separately of the specifics to which she is referring. I think it's incumbent on all of us to be cautious and careful about how we make allegations in this place. I certainly will not commit to reviewing the code. This code is a code that this Senedd has endorsed, is being rolled out in schools in Wales, is being done so by teachers who are committed to the well-being and welfare of the young people they are teaching, and I stand with them in making sure that those young people have access to a full curriculum designed to keep them safe and healthy.
Welsh: Mae natur generig honiadau'r Aelod, diffyg penodoldeb, y dull bras o ymwneud â'r cwestiwn hwn yn anhygoel o ddi-fudd. Mae'r cwricwlwm wedi bod yn cael ei ddysgu ers mater o ddyddiau yn yr ysgolion mewn gwirionedd, felly byddai gennyf ddiddordeb mewn clywed ganddi naill ai yn y Siambr neu ar wahân ynghylch manylion yr hyn y mae'n cyfeirio ato. Rwy'n credu ei bod yn ddyletswydd ar bob un ohonom i fod yn ofalus ac yn wyliadwrus ynglŷn â sut y gwnawn honiadau yn y lle hwn. Yn sicr, ni fyddaf yn ymrwymo i adolygu'r cod. Mae'r cod y mae'r Senedd hon wedi'i gymeradwyo yn cael ei gyflwyno mewn ysgolion yng Nghymru, yn cael ei wneud felly gan athrawon sydd wedi ymrwymo i lesiant a lles y bobl ifanc y maent yn eu dysgu, ac rwy'n sefyll gyda hwy i wneud yn siŵr fod y bobl ifanc hynny'n cael cwricwlwm llawn sydd wedi'i lunio ar gyfer eu cadw'n ddiogel ac yn iach.
English: Minister, I completely agree with you; we do need it to keep children safe and healthy. What is clear is that Stonewall, a once admired and groundbreaking group, clearly has had a stranglehold on advising this Government, which in itself raises concerns when they deem children as young as three to be able to determine themselves as trans. Many groups have raised concerns that children and young people in Wales are being exposed to ideas far beyond their age range at such impressionable ages in their journeys to becoming adults. These were my main concerns originally, but I trust this Government to use this opportunity to expand RSE delivery for good. Maybe we need to revisit giving parents the opt-out if they continue to be concerned over the rest of this term. And what a let-down it is from the goodwill of the last Senedd and collective want to ensure that it was delivered in a way that it is not confusing for our young people and was appropriate. I feel let down, and I want you to reassure people today, Minister, that if parents want to see what is being taught to their children in each school, that they'll be able to have access to those materials used in classrooms, to allay their fears or to see what is actually going on. And, Minister, if they're not satisfied with that content that their child is receiving, would you let them opt out?
Welsh: Weinidog, rwy'n cytuno'n llwyr â chi; mae ei angen arnom i gadw plant yn ddiogel ac yn iach. Yr hyn sy'n amlwg yw bod Stonewall, grŵp a gâi ei edmygu ac a dorrai dir newydd ar un adeg, yn amlwg â gafael haearnaidd ar gynghori'r Llywodraeth hon, rhywbeth sydd ynddo'i hun yn codi pryderon pan fyddant yn ystyried bod plant mor ifanc â thair oed yn gallu penderfynu eu bod yn drawsrywiol. Mae nifer o grwpiau wedi mynegi pryderon fod plant a phobl ifanc yng Nghymru yn cael eu gwneud yn agored i syniadau ymhell y tu hwnt i'w hystod oedran ar adeg mor hawdd gwneud argraff arnynt ar eu taith i ddod yn oedolion. Dyma oedd fy mhrif bryderon yn wreiddiol, ond mae gennyf hyder y gwnaiff y Llywodraeth hon ddefnyddio'r cyfle hwn i ehangu darpariaeth addysg cydberthynas a rhywioldeb er lles. Efallai fod angen inni ailystyried rhoi'r gallu i rieni optio allan os ydynt yn parhau i fod yn bryderus dros weddill y tymor hwn. Ac am siom yw hyn o ystyried ewyllys da y Senedd ddiwethaf a'r awydd cytûn i sicrhau ei fod yn cael ei gyflwyno mewn ffordd briodol nad yw'n ddryslyd i'n pobl ifanc. Rwy'n teimlo'n siomedig, ac rwyf am i chi dawelu meddyliau pobl heddiw, Weinidog, os yw rhieni eisiau gweld beth sy'n cael ei ddysgu i'w plant ym mhob ysgol, y byddant yn gallu gweld y deunydd a gaiff ei ddefnyddio mewn ystafelloedd dosbarth, i dawelu eu hofnau neu i weld beth sy'n digwydd mewn gwirionedd. Ac os nad ydynt yn fodlon â'r cynnwys y mae eu plentyn yn ei dderbyn, a fyddech chi'n gadael iddynt optio allan?
English: General assertions by the Member doesn't create a new reality on the ground. She asserts that there is confusion; she asserts many things in her contribution today. Let's just look at the evidence in reality here. The Member is aware that the code already requires schools to engage with parents in relation to the content of the RSE curriculum, and schools are doing that. It's absolutely core to the requirement of the code and guidance that that should happen, as actually is consistent with our approach to the curriculum in general. Schools are on a journey to introducing better informed, age-appropriate RSE across our school system. I want to support them in doing that. They have the benefit of the code, they have the guidance, and they have an increasing amount of resource that enables them and supports them to do that. All schools know that they need to, and do, engage with parents in relation to this issue. That is the best way of making sure that our young people get the education that they need.
Welsh: Nid yw honiadau cyffredinol gan yr Aelod yn creu realiti newydd ar lawr gwlad. Mae hi'n haeru bod yna ddryswch; mae hi'n haeru llawer o bethau yn ei chyfraniad heddiw. Gadewch i ni edrych ar y dystiolaeth mewn gwirionedd. Mae'r Aelod yn ymwybodol fod y cod eisoes yn ei gwneud yn ofynnol i ysgolion ymgysylltu â rhieni mewn perthynas â chynnwys y cwricwlwm addysg cydberthynas a rhywioldeb, ac mae ysgolion yn gwneud hynny. Mae'n greiddiol i ofynion y cod a'r canllawiau y dylai hynny ddigwydd, ac mae hynny mewn gwirionedd yn gyson â'n hymagwedd at y cwricwlwm yn gyffredinol. Mae ysgolion ar daith i gyflwyno addysg cydberthynas a rhywioldeb sy'n fwy gwybodus ac addas i oedran ar draws ein system ysgolion. Rwyf eisiau eu cefnogi i wneud hynny. Gallant fanteisio ar y cod, mae ganddynt y canllawiau, ac mae ganddynt fwyfwy o adnoddau i'w galluogi a'u cefnogi i wneud hynny. Mae pob ysgol yn gwybod bod angen iddynt ymgysylltu â rhieni mewn perthynas â'r mater hwn ac maent yn gwneud hynny. Dyna'r ffordd orau o wneud yn siŵr fod ein pobl ifanc yn cael yr addysg sydd ei hangen arnynt.
English: Thank you, Llywydd, and thank you, Minister. I'd like to focus on relationships and sexuality education, but from a completely different angle. I'd like to welcome the written statement that you published over the summer regarding misleading allegations with regard to relationships and sexuality education, and it's a cause of regret that the opposition spokesperson has walked out without us having this discussion now. I know that you have asked the group spreading these misleading allegations to cease sharing this misinformation, and I agree with what you said about this group's aggressive tactics. It frightens me, particularly having seen what happened in Gwynedd, targeted at the member of the cabinet, Beca Brown. Despite this, as you will know, this group is continuing its campaign, with a series of meetings arranged across Wales over the coming weeks. I know that steps have already been taken by the Government, but what other steps will the Government be taking to ensure the safety of councillors, local authority staff and teachers, as this element of the new curriculum is rolled out?
Welsh: Diolch, Llywydd, a diolch, Weinidog. Hoffwn innau ganolbwyntio ar addysg cydberthynas a rhywioldeb, ond o ongl hollol, hollol wahanol. Hoffwn groesawu'r datganiad ysgrifenedig gwnaethoch gyhoeddi dros yr haf parthed honiadau camarweiniol ynglŷn ag addysg cydberthynas a rhywioldeb, a gresyn bod llefarydd yr wrthblaid wedi cerdded allan heb i ni gael y drafodaeth yma rŵan. Gwn eich bod wedi gofyn i'r grŵp sydd yn lledaenu honiadau camarweiniol roi'r gorau i ddosbarthu'r wybodaeth ffug hon, ac rwyf yn cytuno â'r hyn y dywedoch o ran tactegau ymosodol y grŵp hwn. Mae'n fy arswydo innau, yn arbennig o weld yr hyn sydd wedi digwydd yng Ngwynedd wedi ei dargedu at yr aelod cabinet, Beca Brown. Serch hynny, fel rydych yn gwybod, mae'r grŵp hwn yn parhau gyda'i ymgyrch, gyda chyfres o gyfarfodydd wedi eu trefnu ledled Cymru dros yr wythnosau nesaf. Gwn fod camau wedi eu cymryd yn barod gan y Llywodraeth, ond pa gamau eraill fydd y Llywodraeth yn eu cymryd i sicrhau diogelwch cynghorwyr, staff awdurdodau lleol ac athrawon, wrth i'r elfen hon o'r cwricwlwm newydd gael ei chyflwyno?
English: The Member makes an important point in the last question. We are working with our partners generally to ensure that accurate information is available and that guidance is available to tackle this. It's very important - and it is a shame that the Conservative spokesperson isn't here to listen to this - it's very important that the public debate in this policy area is undertaken in a responsible manner, based on facts rather than allegations.
Welsh: Mae'r Aelod yn gwneud pwynt pwysig yn y cwestiwn olaf. Rŷn ni'n gweithio gyda'n partneriaid yn gyffredinol i sicrhau bod y wybodaeth iawn ar gael a bod canllawiau ar gael i allu mynd i'r afael â hyn. Mae wir yn bwysig - ac mae'n drueni nad yw llefarydd y Ceidwadwyr yma i glywed hyn eto - mae wir yn bwysig bod y drafodaeth gyhoeddus ynghlwm â'r maes polisi hwn yn digwydd mewn ffordd sydd yn gyfrifol ac yn seiliedig ar ffeithiau yn hytrach na honiadau.
English: I agree with you entirely, Minister, and thank you for that response. It's clear that the group is targeting parents with its campaign of misinformation, and even Members of the Senedd it would appear. I note that the Government has formulated guidance to the curriculum for parents and carers, an excellent document in my view, and one that explains the changes effectively. However, from speaking to a number of parents and carers, I note that very few of them have seen this important resource. How therefore will you ensure that every parent and carer receives a copy of these leaflets, and how will you support schools in explaining the changes, in case they too are threatened by those who are campaigning against these changes? We must ensure that every child benefits from these changes, but I'm afraid that there will be a reluctance and fear in terms of introducing this subject if this campaign continues.
Welsh: Cytuno'n llwyr, Weinidog, a diolch am yr ateb hwnnw. Mae'n amlwg bod y grŵp yn targedu rhieni gyda'i ymgyrch o gam-wybodaeth, ac hyd yn oed Aelodau o'r Senedd fe ymddengys. Nodaf fod y Llywodraeth wedi creu canllaw i'r cwricwlwm i rieni a gofalwyr, a dogfen dwi'n credu sy'n wych ac yn egluro'r newidiadau yn effeithiol. Ond, o siarad â nifer o rieni a gofalwyr, prin neb sydd wedi gweld yr adnodd pwysig hwn. Sut felly ydych chi am sicrhau bod pob rhiant a gofalwr yn derbyn copi o'r taflenni hyn, ac yn cefnogi ysgolion i egluro'r newidiadau, rhag ofn eu bod hwythau hefyd yn cael eu bygwth gan y rhai sy'n ymgyrchu yn erbyn y newidiadau? Mae angen sicrhau bod pob plentyn yn elwa o'r newidiadau hyn, ac ofnaf fod yna nerfusrwydd ac ofn o ran cyflwyno'r pwnc hwn os ydy'r ymgyrch hon yn parhau i fynd rhagddi.
English: Well, that's the risk, as the Member set out. That's why it is so important that the debate happens in a factual and measured manner, because there are a number of challenges facing teachers at the moment. We have introduced a new curriculum and we need to ensure that they do get the support that they need in order to do that in a way that can be successful in this area and in all other areas. We are working with the local authorities and with the consortia to look at what we can do to further support parents in this area. To date, we have ensured that there is a specific playlist available on Hwb, which includes a range of resources in 12 languages in order to ensure that local authorities and schools are supported and to facilitate the work that they're already undertaking to work with parents and the wider community to ensure that everyone understands what's happening on the ground in reality, rather than what's being claimed.
Welsh: Wel, dyna yw'r risg, fel mae'r Aelod yn dweud. Dyna pam mae e mor bwysig bod y drafodaeth yn digwydd mewn ffordd gymedrol, ffeithiol, oherwydd mae amryw o heriau o flaen athrawon ar hyn o bryd. Rydym ni wedi cyflwyno cwricwlwm o'r newydd ac mae angen sicrhau eu bod nhw'n cael y gefnogaeth sydd ei hangen er mwyn gwneud hynny mewn ffordd sydd yn llwyddiannus yn y maes hwn ac ym mhob maes arall. Rydyn ni'n gweithio gyda'r awdurdodau lleol a gyda'r consortia i edrych ar beth allwn ni ei wneud i gefnogi rhieni ymhellach yn hyn o beth. Hyd yn hyn, rydyn ni wedi sicrhau bod playlist penodol ar gael ar Hwb, sydd yn cynnwys ystod o adnoddau mewn 12 iaith i sicrhau bod yr awdurdodau lleol ac ysgolion yn cael eu cefnogi ac i hwyluso'r gwaith y maen nhw eisoes yn ei wneud i weithio gyda rhieni a'r gymuned ehangach i sicrhau bod pawb yn deall beth sy'n digwydd ar lawr gwlad go iawn, yn hytrach na beth sy'n cael ei honni.
English: My oral statement on 22 March set out my intention to tackle the impact of poverty on attainment, and I have put in place a range of measures to realise this ambition.
Welsh: Roedd fy natganiad llafar ar 22 Mawrth yn amlinellu fy mwriad i fynd i'r afael ag effaith tlodi ar gyrhaeddiad, ac rwyf wedi rhoi ystod o fesurau ar waith i wireddu'r uchelgais hwn.